Hotelli Belvedere

Hotelli Belvedere oli Viipurissa 1800-luvun lopulla ja 1900-luvun alussa toiminut hotelli, joka sijaitsi Salakkalahden kaupunginosassa silloisten Salakkalahdenkadun ja Karjalankadun kulmauksessa. Arkkitehti Fredrik August Odenwallin suunnittelema rakennus valmistui vuonna 1879.SL3 - Tontti 16 VirtuaaliViipuri 1939. Viitattu 23.10.2014. Värikkään historian omaava hotelli on toiminut muun muassa Venäjän hajotetun duuman edustajien istuntopaikkana sekä Suomen sisällissodan punaisen sotilashallinnon yhtenä toimipaikkana.

 Rakentaminen 
Hotelli Belvederen rakennutti viipurilainen liikemies Frans Ehrenburg. Hän oli jo vuodesta 1868 lähtien pitänyt Torkkelinpuistossa sijainnutta samannimistä hotelli-ravintolaa, joka tuhoutui tulipalossa vuonna 1887. Sen oli niin ikään suunnitellut F. A. Odenwall.Ravintola Espilä Viipuri 2000. Viitattu 23.10.2014. Uudessa Belvederessä oli alun perin 38 huonetta, ja sitä pidettiin kaupungin tasokkaimpana hotellina. Sen tiloissa kokoontui muun muassa vuonna 1897 perustettu Viipurin Lauluveikot, joka järjesti paikassa konsertteja ja illanviettoja.

 Venäjän duuma ja Lenin 
Keisari Nikolai II:n hajotettua Venäjän duuman heinäkuussa vuonna 1906 piti osa duuman kapinallisiksi kutsutuista jäsenistä istunnon Hotelli Belvederessä. Myöhemmin vankilaan joutuneet osallistujat julkaisivat niin sanotun Viipurin manifestin, jossa he kehottivat Venäjän kansaa vastustamaan hallitusta passiivisella vastarinnalla. Samaan aikaan hotellissa majaili myös kaksoisagentti Jevno Azef, joka toimi sekä vallankumouksellisten että Venäjän hallituksen lukuun.Ascher, Abraham: ”The Revolution of 1905: Authority Restored”, s. 202. Stanford University Press, 1992. . Venäläinen kirjailija Aleksandr Solženitsyn kuvaa lyhyesti Belvederessä pidettyä duuman istuntoa vuonna 1983 ilmestyneessä suomentamattomassa romaanissaan Oktjabr 1916.Solženitsyn, Aleksandr: ”November 1916” s. 177–178. Farrar, Straus & Giroux, New York 2014. .

Myöhemmin saman vuoden elokuussa Vladimir Lenin asui Belvederessä parin viikon ajan yhdessä puolisonsa Nadežda Krupskajan kanssa. Hän toimitti hotellissa uutta Proletarija-nimistä lehteään, jonka ensimmäinen numero ilmestyi 21. elokuuta 1906. Rakennuksen seinässä on heidän vierailustaan kertova muistolaatta.Ленин в Выборге Газета Выборг . Viitattu 24.10.2014. Belvederen tunnettuihin vieraisiin kuului 1910-luvun alussa myös nuori runoilija Osip Mandelštam,А кто до нас по этим улицам ходил?..  Газета Выборг . Viitattu 24.10.2014. joka kääntyi Viipurin metodistikirkossa juutalaisuudesta kristinuskoon.Osip Emelievich Mandelshtam 1891-1938 Russian Poetry. Viitattu 24.10.2014.

 Ensimmäisen maailmansota ja myöhemmät vuodet 
Ensimmäisen maailmansodan aikana vuonna 1917 hotellissa piti majaansa Suomeen sijoitetun Venäjän 42. erillisen armeijakunnan esikunta.Eerola, Jari: ”Viipurin upseerisurmat elokuussa 1917 osana Venäjän poliittista kehitystä” Helsingin yliopisto. Viitattu 23.10.2014. Punaisten johdon siirryttyä Suomen sisällissodan loppuvaiheessa huhtikuussa 1918 Helsingistä noin kolmen ajaksi Viipuriin Belvederessä toimi Suomen kansanvaltuuskunnan sota-asiain osasto ja punakaartin intendenttilaitos.Osoite-ilmoituksia Suomen Kansanvaltuuskunnan Tiedonantaja 24.4.1918, s. 2. Kansalliskirjaston digitaaliset aineistot. Viitattu 16.4.2023.Valikoima Työväen keskusmuseossa tallennettuja, vuodesta 1918 kertovia esineitä Työväen keskusmuseo. Viitattu 23.10.2014.

Hotelli Belvedere lopetti toimintansa ilmeisesti 1920-luvun alkuun mennessä, jolloin rakennukseen tehtiin muutostöitä arkkitehti Uno Ullbergin piirustusten mukaan.Hotel Belvedere -rakennuksen muutospiirustus  Arkistolaitos. Viitattu 24.10.2014.Entisen Hotel Belvedere -rakennuksen julkisivumuutos  Arkistolaitos. Viitattu 24.10.2014. 1930-luvun lopulla paikalla oli kuitenkin Uusi Belvedere -niminen matkustajakoti. Sotavuosina hotelli vaurioitui pahoin, ja rauhan tultua se muutettiin asunnoiksi. Nykyään rakennuksen ensimmäinen kerros on liiketiloina ja kaksi muuta asuinkäytössä.

 Lähteet 

 Aiheesta muualla 

Luokka:Viipurin hotellit
Luokka:Viipurin historia
Luokka:Suomen entiset hotellit